ROZHODNUTIE KOMISIE
z 21. januára 2009,
ktorým sa podľa smernice Európskeho parlamentu a Rady 2006/7/ES špecifikuje norma EN ISO 17994:2004(E) ako norma o rovnocennosti mikrobiologických metód
[oznámené pod číslom K(2009) 119]
(2009/64/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie, ktorou sa zrušuje smernica 76/160/EHS (1), a najmä na jej článok 15 ods. 1 písm. a),
keďže:
(1)
V medzinárodnej norme ISO 17994:2004(E) sa opisujú kritériá a postupy hodnotenia rovnocennosti mikrobiologických metód.
(2)
Opatrenia ustanovené v tomto rozhodnutí sú v súlade so stanoviskom výboru ustanoveného podľa článku 16 ods. 1 smernice 2006/7/ES,
PRIJALA TOTO ROZHODNUTIE:
Článok 1
Na účely článku 3 ods. 9 smernice 2006/7/ES sa medzinárodná norma ISO 17994:2004(E) „Kvalita vody - Kritériá na hodnotenie rovnocennosti mikrobiologických metód“ špecifikuje ako norma o rovnocennosti mikrobiologických metód.
Článok 2
Toto rozhodnutie je určené členským štátom.
V Bruseli 21. januára 2009